**ΠΡΑΚΤΙΚΟ ΑΡΙΘΜ.14 (2020)/27 ΙΟΥΝΙΟΥ 2020**

**ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ**

**ΤΗΣ Ε.Ο.Σ. - ΣΠΑ.ΝΟ.ΠΑ.**

Σήμερα στις 27/06/2020 και ημέρα Σάββατο και ώρα 13.00 συναντήθηκαν στα γραφεία της Ε.Ο.Σ.-ΣΠΑ.ΝΟ.ΠΑ επί της Βερανζέρου 14, 2ος όροφος τα μέλη του Διοικητικού Συμβουλίου της Ε.Ο.Σ. - ΣΠΑ.ΝΟ.ΠΑ., όπως αυτά ορίσθηκαν σύμφωνα με το Πρακτικό αριθμ. Δ’ (2020)/27 Ιουνίου 2020 της Εκλογοαπολογιστικής Γενικής Συνέλευσης της Ε.Ο.Σ. –Σ ΠΑ.ΝΟ.ΠΑ.

Σύμφωνα με το ανωτέρω πρακτικό της Δ’ ΕΓΣ της Ομοσπονδίας καλέστηκε το νεορισθέν Διοικητικό Συμβούλιο, να πραγματοποιήσει την 1η Συνεδρίασή του, με μοναδικό θέμα Ημερήσιας Διάταξης:

**ΘΈΜΑ ΜΟΝΩΝ: Συγκρότηση σε Σώμα του νέου Διοικητικού Συμβουλίου της Ελληνικής Ομοσπονδίας Συλλόγων Σπανίων Νοσημάτων Παθήσεων (Ε.Ο.Σ.-ΣΠΑ.ΝΟ.ΠΑ.) σύμφωνα με τα άρθρα 8.2δ, 9 και 10 του Καταστατικού, με τριετή θητεία (για την περίοδο 28 Ιουνίου 2020 έως τέλος Ιουνίου 2023), καθώς και παροχή εξουσιοδοτήσεως σχετικά με αρμοδιότητες που καθορίζονται από το Καταστατικό.**

**ΠΑΡΟΝΤΕΣ:** 1. Δεσύπρη Μαριάννα (Αντιπρόσωπος της Πανελλήνιας Ένωσης Αμφιβλ/παθών), 2. Ιβάντσικ Ιουλιάνα (αντιπρόσωπος του Σωματείου Ατόμων με Νόσο του Crohn και Ελκώδη Κολίτιδα Αχαΐας), 3. Καρακάση Νίκη (Αντιπρόσωπος του Σωματείου Ατόμων με Νόσο του Crohn και Ελκώδη Κολίτιδα Αχαΐας), 4. Μπαρτζελιώτης Κωνσταντίνος (Αντιπρόσωπος της Πανελλήνιας Ένωσης Αμφιβλ/παθών), 5. Ντελής Σταύρος (αντιπρόσωπος του Σωματείου Ατόμων με Νόσο του Crohn και Ελκώδη Κολίτιδα Αχαΐας), 6. Πολυχρονάκης Χριστόδουλος (Αντιπρόσωπος της Πανελλήνιας Ένωσης Αμφιβλ/παθών), 7. Χατζηχαραλάμπους Ευστράτιος (Αντιπρόσωπος της Πανελλήνιας Ένωσης Αμφιβλ/παθών).

**ΘΈΜΑ ΜΟΝΩΝ: Συγκρότηση σε Σώμα του νέου Διοικητικού Συμβουλίου της Ελληνικής Ομοσπονδίας Συλλόγων Σπανίων Νοσημάτων Παθήσεων (Ε.Ο.Σ.-ΣΠΑ.ΝΟ.ΠΑ) σύμφωνα με τα άρθρα 8.2δ, 9 και 10 του Καταστατικού, με τριετή θητεία (για την περίοδο 28 Ιουνίου 2020 έως τέλος Ιουνίου 2023), καθώς και παροχή εξουσιοδοτήσεως σχετικά με αρμοδιότητες που καθορίζονται από το Καταστατικό.**

Το νέο Διοικητικό Συμβούλιο της Ελληνικής Ομοσπονδίας Συλλόγων Σπανίων Νοσημάτων Παθήσεων (Ε.Ο.Σ.-ΣΠΑ.ΝΟ.ΠΑ), λαμβάνοντας υπόψιν

Α. το Καταστατικό της Ομοσπονδίας (άρθρα 8.2δ, 9 και 10),

Β. Το αρ 13(2020)/4 Ιουνίου 2020 πρακτικό Δ.Σ. της Ε.Ο.Σ.-ΣΠΑ.ΝΟ.ΠΑ., αναφορικά με την Ανακήρυξη/Διαπίστευση εκλεγμένων αντιπροσώπων των Συλλόγων Τακτικών Μελών της Ομοσπονδίας, ως μέλη της Γενικής Συνέλευσης της Ε.Ο.Σ.-ΣΠΑ.ΝΟ.ΠΑ. για την περίοδο Ιούνιος 2020 – Ιούνιος 2023, σύμφωνα με το άρθρο 8 παρ.3δ και στ’ του Καταστατικού,

Γ. Το αρ Δ’/27 Ιουνίου 2020 πρακτικό της Εκλογοαπολογιστικής Γενικής Συνέλευσης της Ε.Ο.Σ. – ΣΠΑ.ΝΟ.ΠΑ., όπου σύμφωνα με το θέμα 4 εκλέχθηκε και ορίστηκε το νέο Διοικητικό Συμβούλιο της Ομοσπονδίας με τριετή θητεία (για την περίοδο 28 Ιουνίου 2020 έως τέλος Ιουνίου 2023),

και δεδομένου ότι σύμφωνα με το ανωτέρω (γ) σχετικό, ορίστηκαν οι ακόλουθοι ως μέλη του νέου Δ.Σ.:

1. Δεσύπρη Μαριάννα (Αντιπρόσωπος της Πανελλήνιας Ένωσης Αμφιβλ/παθών),

2. Ιβάντσικ Ιουλιάνα (αντιπρόσωπος του συλλόγου Σωματείου Ατόμων με Νόσο του Crohn και Ελκώδη Κολίτιδα Αχαΐας),

3. Καρακάση Νίκη (αντιπρόσωπος του συλλόγου Σωματείου Ατόμων με Νόσο του Crohn και Ελκώδη Κολίτιδα Αχαΐας),

4. Μπαρτζελιώτης Κωνσταντίνος (Αντιπρόσωπος της Πανελλήνιας Ένωσης Αμφιβλ/παθών),

5. Ντελής Σταύρος (αντιπρόσωπος του συλλόγου Σωματείου Ατόμων με Νόσο του Crohn και Ελκώδη Κολίτιδα Αχαΐας),

6. Πολυχρονάκης Χριστόδουλος (Αντιπρόσωπος της Πανελλήνιας Ένωσης Αμφιβλ/παθών),

7. Χατζηχαραλάμπους Ευστράτιος (Αντιπρόσωπος της Πανελλήνιας Ένωσης Αμφιβλ/παθών),

Συγκροτήθησαν σε Σώμα, με τις ακόλουθες, σύμφωνα με το Καταστατικό, θέσεις και κατ’ αντιστοιχία αρμοδιότητες (άρθρο 10):

**1.ΠΡΟΕΔΡΟΣ**: **Χατζηχαραλάμπους Ευστράτιος**

**2.ΑΝΤΙΠΡΌΕΔΡΟΣ: Καρακάση Νίκη**

**3.ΓΕΝΙΚΗ ΓΡΑΜΜΑΤΕΑΣ: Δεσύπρη Μαριάννα**

**4.ΤΑΜΙΑΣ: Πολυχρονάκης Χριστόδουλος**

**5.ΟΡΓΑΝΩΤΙΚΟΣ ΓΡΑΜΜΑΤΕΑΣ Α’: Ιβάντσικ Ιουλιάνα**

**6.ΟΡΓΑΝΩΤΙΚΟΣ ΓΡΑΜΜΑΤΕΑΣ Β’: Μπαρτζελιώτης Κων/νος**

**7.ΥΠΕΥΘΥΝΟΣ ΔΗΜΟΣΙΩΝ ΣΧΕΣΕΩΝ: Ντελής Σταύρος**

**Σύμφωνα με το σχετικό (γ), πρακτικό της Δ’ Ε.Γ.Σ./27.6.2020 της Ομοσπονδίας, η θητεία του Διοικητικού Συμβουλίου είναι τριετής, από 28/6/2020 έως τέλη Ιουνίου 2023.**

Τα μέλη του Διοικητικού Συμβουλίου, ανάλογα με τις θέσεις που ανέλαβαν, έχουν τις αρμοδιότητες και εκτελούν τις εργασίες και τις ενέργειες που περιγράφονται στο άρθρο 10 του Καταστατικού της Ε.Ο.Σ. - ΣΠΑ.ΝΟ.ΠΑ. και ειδικότερα:

**Α) Ο Πρόεδρος, Χατζηχαραλάμπους Ευστράτιος,** σύμφωνα με το άρθρο 10 παρ.Α., «Καθήκοντα και αρμοδιότητες του Προέδρου»,

1) Εκπροσωπεί το Διοικητικό Συμβούλιο και την Ομοσπονδία ενώπιον των Δικαστηρίων κάθε βαθμού και δικαιοδοσίας. Παρίσταται και εκπροσωπεί την Ομοσπονδία ενώπιον των Τραπεζών και ενώπιον οποιασδήποτε κρατικής ή άλλης Αρχής, Ιδρύματος, Οργανισμού ή άλλου ιδιωτικού η δημόσιου φορέα ή και στις διαφορές της Ομοσπονδίας μεταξύ τους.

2) Συγκαλεί, προεδρεύει και διευθύνει τις Συνεδριάσεις του Διοικητικού Συμβουλίου, θέτει τα ζητήματα σε ψηφοφορία, εκτελεί τις αποφάσεις του Διοικητικού Συμβουλίου και των Πανελληνίων Συνεδρίων, υπογράφει μαζί με το Γενικό Γραμματέα όλα γενικώς τα έγγραφα της Ομοσπονδίας, τα πρακτικά των συνεδριάσεων του Διοικητικού Συμβουλίου καθώς και τα εντάλματα πληρωμής.

3) Ενδιαφέρεται για την πιστή τήρηση του Καταστατικού, για την εκπλήρωση των σκοπών της Ομοσπονδίας, προασπίζει τα συμφέροντα και τις επιδιώξεις των μελών της, την περιουσία της και γενικώς επιμελείται για την καλή λειτουργία και δραστηριότητα της Ομοσπονδίας, ασκώντας οποιοδήποτε άλλο δικαίωμα ή καθήκον απορρέει και επιβάλλεται από το Νόμο ή το Καταστατικό.

4) Προεδρεύει σε κάθε συγκέντρωση της Ομοσπονδίας, εκτός από τις τακτικές και έκτακτες Γενικές Συνελεύσεις.

Β) **Η Αντιπρόεδρος, Καρακάση Νίκη**, σύμφωνα με το άρθρο 10 παρ Α/5, Αναπληρώνει τον Πρόεδρο όταν αυτός κωλύεται ή απουσιάζει ως προς τα παραπάνω καθήκοντά του.

Γ) **Η Γενική Γραμματέας, Δεσύπρη Μαριάννα**, σύμφωνα με το άρθρο 10 παρ Β., «Καθήκοντα και αρμοδιότητες του Γενικού Γραμματέα»,

1) Διευθύνει τα γραφεία της Ομοσπονδίας, τηρεί τα βιβλία, φυλάσσει το Αρχείο και την σφραγίδα της καθώς και τα Μητρώα και κάθε άλλο περιουσιακό στοιχείο αυτής.

2) Συντάσσει και υπογράφει μαζί με τον Πρόεδρο τα πρακτικά των συνεδριάσεων του Διοικητικού Συμβουλίου, τα εντάλματα πληρωμής και όλα τα έγγραφα της Ομοσπονδίας, τηρεί τα πρακτικά του Διοικητικού Συμβουλίου, τα οποία τελικώς υπογράφονται και από όλους τους παριστάμενους στις συνεδριάσεις συμβούλους.

3) Είναι υπεύθυνος για την ταξινόμηση και τη φύλαξη του υλικού και κάθε άλλου αντικειμένου που ανήκει στην Ομοσπονδία και καταρτίζει μαζί με τον Πρόεδρο την Ημερήσια Διάταξη των συνεδριάσεων του Διοικητικού Συμβουλίου.

Δ) **Ο Ταμίας, Πολυχρονάκης Χριστόδουλος**, σύμφωνα με το άρθρο 10 παρ Γ., «Καθήκοντα και αρμοδιότητες του Ταμία»,

1) Τηρεί το βιβλίο Ταμείου, τα παραστατικά έγγραφα του Ταμείου και τα διπλότυπα εισπράξεων. Εισπράττει κάθε έσοδο για λογαριασμό της Ομοσπονδίας, εκδίδοντας διπλότυπες αποδείξεις, τις οποίες υπογράφει. Πληρώνει κάθε δαπάνη της Ομοσπονδίας, με βάση το σχετικό παραστατικό και το συνοδεύον αυτό ένταλμα, υπογεγραμμένο από τον Πρόεδρο και τον Γενικό Γραμματέα του Διοικητικού Συμβουλίου.

2) Καταθέτει κάθε χρηματικό ποσό της Ομοσπονδίας σε τραπεζικό λογαριασμό της επιλογής του Διοικητικού Συμβουλίου και πραγματοποιεί αναλήψεις ύστερα από ειδική απόφαση του Διοικητικού Συμβουλίου και μετά από εξουσιοδότηση, που υπογράφεται από τον Πρόεδρο και τον Γενικό Γραμματέα τούτου.

3) Σε κάθε συνεδρίαση Διοικητικού Συμβουλίου είναι υποχρεωμένος να προσκομίζει το βιβλίο του ταμείου και τα διπλότυπα εισπράξεων και ενταλμάτων πληρωμών για να γίνεται αναλυτική αποτίμηση της ταμιακής κατάστασης της Ομοσπονδίας.

4) Είναι υποχρεωμένος να φροντίζει για την έγκαιρη είσπραξη των συνδρομών των μελών, να ενημερώνει το Διοικητικό Συμβούλιο για τις καθυστερούμενες συνδρομές των μελών, και κάθε άλλης έκτακτης ή τακτικής ενισχύσεως προς την Ομοσπονδία.

5) Αρμοδιότητα του Ταμία είναι να μελετά και να φροντίζει για τη διεύρυνση των πόρων της Ομοσπονδίας, σε συνεργασία με τον Πρόεδρο και τον Υπεύθυνο Δημοσίων Σχέσεων. Ανακοινώνει τον προγραμματισμό και τα αποτελέσματα, στα άλλα μέλη του Διοικητικού Συμβουλίου σε κάθε συνεδρίαση.

**Επίσης, ο Ταμίας Χριστόδουλος Πολυχρονάκης, συνεργάζεται με την Εθνική Τράπεζα για θέματα κάθε είδους διαχείρισης (εγχρήματες ή μη) του λογαριασμού όψεως της Ομοσπονδίας GR5701100400000004001527227, και να διακινεί ή να πραγματοποιεί αναλήψεις σε ποσά έως 2.000 ευρώ κάθε φορά. Επίσης συνεργάζεται με το εκάστοτε λογιστικό γραφείο για την περάτωση θεμάτων μισθοδοσίας και φορολογικών υποθέσεων**

Ε) **Οι Οργανωτικοί Γραμματείς, (Α’) Ιβάντσικ Ιουλιάνα, και (Β’), Μπαρτζελιώτης Κών/νος** σύμφωνα με το άρθρο 10 παρ. Δ., «Καθήκοντα και αρμοδιότητες των Οργανωτικών Γραμματέων»,

1) Ο Α΄ και ο Β΄ Οργανωτικός Γραμματέας είναι ισότιμοι και διαφοροποιούνται μόνο ως προς τη γεωγραφική κατανομή αρμοδιοτήτων. Είναι υπεύθυνοι για τα οργανωτικά θέματα της Ομοσπονδίας και βρίσκονται πάντοτε σε άμεση επικοινωνία με τους φορείς – μέλη της, με τα παραρτήματά τους ή τις επιτροπές τους που συναντώνται για την αντιμετώπιση των διαφόρων ζητημάτων.

**Στο πλαίσιο αυτό ο Κ. Μπαρτζελιώτης Κ., αναλαμβάνει θέματα που αφορούν θέματα Περιφέρειας Αττικής και η κα. Ιβάντσικ Ι., αναλαμβάνει θέματα περιφερειακά για την υπόλοιπη Ελλάδα.**

2) Ο Α΄ και ο Β΄ Οργανωτικός Γραμματέας μπορούν να ασκήσουν και άλλα καθήκοντα, που θα τους αναθέσει το Διοικητικό Συμβούλιο με απόφασή του.

Στ) **Ο Υπεύθυνος Δημοσίων Σχέσεων, Ντελής Σταύρος**, σύμφωνα με το άρθρο 10 παρ. Ε., «Καθήκοντα και αρμοδιότητες του Υπευθύνου Δημοσίων Σχέσεων»,

1) Μεριμνά για την επικοινωνία της Ομοσπονδίας με του κρατικούς και λοιπούς ιδιωτικούς ή μη φορείς, με άλλους ομοειδείς ή παρεμφερείς φορείς και οργανώσεις, μαζικούς ή όχι, της Ελλάδος ή του εξωτερικού και την τοπική αυτοδιοίκηση.

2) Μεριμνά για την εκπροσώπηση της Ομοσπονδίας στις συνεντεύξεις τύπου, στις επαφές της με τα μέσα μαζικής ενημέρωσης ή όπου αλλού χρειασθεί.

3) Σε συνεργασία με τον Ταμία και τον Πρόεδρο μελετάει τις δυνατότητες χρηματοδοτήσεως της Ομοσπονδίας από κοινωνικά ταμεία ή από κάθε άλλη πηγή του εσωτερικού ή εξωτερικού.

**Επιπρόσθετα, ο Πρόεδρος του Δ.Σ. έχει τη δυνατότητα ανάλογα με τις κατά περίπτωση εργασίες που ανακύπτουν να εξουσιοδοτεί άλλα μέλη του Δ.Σ. ή άλλα πρόσωπα για τη διενέργεια αυτών**.

Στο πλαίσιο αυτό εξουσιοδοτείται η κ. Γκύλι Λόρι σε συνεργασία με τη Γενική Γραμματέα και τον Οργανωτικό Γραμματέα Α’ ή και Β’ να μεριμνά για θέματα διαμόρφωσης και ενημέρωσης του ιστοτόπου της Ομοσπονδίας ([www.federationrarediseases.g](http://www.federationrarediseases.g)r) καθώς και για την εκτέλεση εργασιών διαμόρφωσης και αποστολής του ηλεκτρονικού ενημερωτικού εντύπου της Ομοσπονδίας σε συνεργασία με τον Πρόεδρο, τη Γεν. Γραμματέα και τον υπεύθυνο Δημοσίων σχέσεων.

Ο πρόεδρος εξουσιοδοτείται να διαχειρίζεται οργανωτικά και λειτουργικά θέματα προς τις φορολογικές αρχές, τον ΕΦΚΑ, την Εθνική Τράπεζα όπου διατηρείται λογαριασμός όψεως της ομοσπονδίας.

Ο Πρόεδρος Χατζηχαραλάμπους Ευστράτιος με την Αντιπρόεδρο Καρακάση Νίκη και τη Γενική Γραμματέα Δεσύπρη Μαριάννα, εκπροσωπούν την Ε.Ο.Σ.-ΣΠΑ.ΝΟ.ΠΑ. σε κάθε είδους συνεργασία με την ΕΣΑμεΑ, με άλλες Ομοσπονδίες μέλη αυτής ή μη, καθώς και άλλους Συλλόγους που σχετίζονται με το έργο της στην Ελλάδα και στο εξωτερικό.

Το παρόν Πρακτικό αριθμ.14 (2020)/27-6-2020 του Διοικητικού Συμβουλίου της Ε.Ο.Σ. - ΣΠΑ.ΝΟ.ΠΑ., υπογράφεται από τα μέλη αυτού και γνήσιο αντίγραφό τού επικολλείται στο βιβλίο Πρακτικών Διοικητικού Συμβουλίου και με αντίστοιχη τήρηση στο έντυπο και ηλεκτρονικό αρχείο του φορέα.

ΤΑ ΜΕΛΗ ΤΟΥ Δ.Σ.

ΟΝΟΜΑΤΕΠΩΝΥΜΟ ΥΠΟΓΡΑΦΗ

**Χατζηχαραλάμπους Ευστράτιος**

**Καρακάση Νίκη**

**Δεσύπρη Μαριάννα**

**Πολυχρονάκης Χριστόδουλος**

**Ιβάντσικ Ιουλιάνα**

**Μπαρτζελιώτης Κων/νος**

**Ντελής Σταύρος**